stanford-oval/wikipedia huggingface dataset:
Kyle Cumiskey
Ura

Cumiskey pelasi ennen ammattilaisuraansa kolme kautta WHL:ssä. Hän voitti siellä Memorial Cupin heti tulokaskaudellaan 2003–2004. Vuotta myöhemmin Cumiskey voitti WHL:n mestaruuden. Colorado Avalanche varasi hänet 222. vuorolla NHL:n varaustilaisuudessa 2005.
Kaudeksi 2006–2007 Cumiskey siirtyi Avalanchen organisaatioon ja pelasi kauden aikana yhdeksän NHL-ottelua tehoin 1+1=2. Ensimmäisen NHL-ottelunsa hän pelasi 1. tammikuuta 2007. Seuraavalla kaudella hän pelasi 38 ottelua tehoin 0+5=5 ja kaudella 2008–2009 tilille tuli kuusi ottelua ilman tehopisteitä. Samalla kaudella Cumiskey pelasi AHL:n tähdistöottelussa.
Cumiskey teki jatkosopimuksen kaudeksi 2009–2010 ja murtautui Avalanchen NHL-kokoonpanoon. Hän teki 61 ottelussa tehot 7+13=20. Cumiskey on kärsinyt viime kausina loukkaantumisista. Kaudella 2007–2008 hän kärsi 17 ottelun ajan nivusvammasta ja kausi 2008–2009 päättyi olkapäävammaan helmikuussa 2009. Cumiskey tienasi kauden 2009–2010 aikana 600 000 dollaria.
Cumiskey murtautui Avalanchen kokoonpanoon kaudella 2009–2010 pelasi joukkueessa 63 ottelua ja teki niissä 20 pistettä. Seuraavalla kaudella hän kärsi kuitenkin aivotärähdyksestä ja pystyi pelaamaan vain 18 ottelua. Samalla monet nuoret lupaukset menivät Cumiskeyn ohi puolustajien hierarkiassa. Avalanche teki hänen kanssaan jatkosopimuksen vasta aivan kauden 2011–2012 kynnyksellä ja lähetti hänet lopulta farmiin. Pian tämän jälkeen Anaheim Ducks hankki Cumiskeyn vaihdossa Jake Newtoniin ja 7. kierroksen varausoikeuteen. Ducks lähetti hänet heti farmijoukkue Syracuse Crunchiin, jossa hän pelasi 57 runkosarjaottelua ja teki niissä 29 pistettä.
Kaudeksi 2012–2013 Cumiskey teki sopimuksen Elitserien-seura MODOn kanssa.
Ura > Maajoukkue

Cumiskey edusti Kanadaa vuoden 2010 MM-kilpailuissa.
Muuta

Pikkuveli Clayton Cumiskey on pelannut jääkiekkoa hyökkääjänä Pohjois-Amerikan alasarjoissa.
Aiheesta muualla

Kyle Cumiskey Jatkoaika.comissa (Internet Archive)
Kanadan joukkue – Jääkiekon MM-kilpailut 2010
2 Russell |
4 Del Zotto |
5 Giordano |
8 Burns |
9 Downie |
10 Perry |
11 Raymond |
13 Whitney |
14 Eberle |
17 Bourque |
18 Staal |
19 Kane |
20 Tavares |
21 Laich |
22 Beauchemin |
28 Cumiskey |
29 Ott |
30 Johnson |
40 Dubnyk |
47 Peverley |
50 Mason |
57 Myers |
91 Stamkos |
92 Duchene |
94 Smyth |
Valmentaja MacTavish
Euraasian talousyhteisö

Euraasian talousyhteisön tunnus.
Euraasian talousyhteisön tulliliitto keltaisella värillä (EACU).
Euraasian talousyhteisö (ven. Евразийское Экономическое Сообщество, ЕврАзЭС,  Jevrazijskoje Ekonomitškoje Soobštšestovo, JevrAzES; engl.  Eurasian Economic Community, EurAsEC tai EAEC) oli lokakuussa 2000 perustettu taloudellisen yhteistyön liittymä Euraasiassa. Talousyhteisöön kuuluvat nykyään Kazakstan, Kirgistan, Tadžikistan, Valko-Venäjä ja Venäjä. Lisäksi Uzbekistan liittyi yhteisöön 2006, mutta vetäytyi toiminnasta jo vuonna 2008. Yhteisön tarkkailijajäseniä ovat: Armenia, Moldova ja Ukraina.
Yhteisö on perustettiin taloudellisen integraation lisäämiseksi yhteisöön kuuluvista IVY-maissa. Talousyhteisön sisällä on viisumivapaus eli jäsenmaiden kansalaiset eivät tarvinneet viisumia toisessa maassa liikkuessaan. Yhteisö pyrkii edistämään yhteisen talousalueen (ven. Единое экономическое пространство ЕЭП) ja tulliliiton luomista alueellaan.
Liiton ensisijaisena asiointikielenä oli  venäjä. Keskeiset sopimuspaperit laaditiin myös kunkin maan virallisilla kielillä.
Venäjän, Valko-Venäjän ja Kazakhstanin tulliliitto ja yhteinen talousalue

Vuoden 2011 aikana talousyhteisön kolme jäsentä (Kazakstan, Valko-Venäjä ja Venäjä) käynnistivät tulliliiton ja neuvotelut yhteisen talousalueen, Euraasian unionin luomisesta.  Osana kehitystä nämä kolme maata sopivat pyrkivänsä aloittamaan viisumiyhteistyön. Tarkoituksena oli päästä myöntämään Schengen-lialueen viisumin kaltaisia niin Venäjällä, Valko-Venäjällä kuin Kazakstanissa kelpaavia talousalueen viisumeita kolmansien maiden kansalaisille.
Venäjän, Valko-Venäjän ja Kazakhstanin tulliliitto ja yhteinen talousalue > Lakkauttaminen

10.10.2014 Minskissä allekirjoitettiin Euraasian talousyhteisön lakkauttamista koskeva sopimus Euraasian valtioiden välisen neuvoston istunnon jälkeen. Euraasian talousyhteisö lakkautettiin 1. tammikuuta 2015 Euraasian talousliiton käynnistämisen yhteydessä.Vaikka Euraasian talousliitto käytännössä korvaa yhteisön, jäsenyysneuvottelut Tadžikistanin kanssa ovat edelleen käynnissä. Kaikki muut Euratomin jäsenet ovat liittyneet uuteen liittoon.
Galleria

Euraasian talousyhteisön jäsenmaat. Toiminnasta vetäytynyt Uzbekistan on esitetty punaisella ja tarkkailijajäsenet keltaisella värillä.
Euraasian talousyhteisön jäsenmaiden valtionpäämiehiä Kirgisian pääkaupungissa Biškekissä pidetyssä kokouksessa 2008.
Aiheesta muualla

Wikimedia Commonsissa on kuvia tai muita tiedostoja aiheesta .
Euraasian talousyhteisön kotisivusto (venäjäksi) (evrazes.com)
Euraasian talousyhteisöstä (englanniksi) (evrazes.com)
Euraasian talousyhteisön pyrkimyksestä luoda Euraasian talousalue (venäjäksi) (ipaeurasec.org)
Customs Union related news - Ria Novosti (Arkistoitu – Internet Archive) (englanniksi) (rian.ru)
Customs Union between Russia, Belarus and Kazakhstan: implementation - state of play, December 2010[vanhentunut linkki] (englanniksi) (Elinkeinoelämän keskusliitto EK, ek.fi)
Таможенный союз(Venäjän sivusto tulliliitosta)[vanhentunut linkki] (venäjäksi) (ved.gov.ru)
Obie Trice

| Obie Trice III |
| --- | --- |
 Obie Trice Victoriassa, Kanadan vuonna 2006.
Henkilötiedot
Syntynyt: 14. marraskuuta 1977 (ikä 46)
Muusikko
Taiteilijanimi:  Obie Trice
Laulukielet:  englanti
Aktiivisena:  2001-
Tyylilajit:  Midwest hip hop
Levy-yhtiöt:  Shady, Interscope (2000 – 2008) Black Market Ent. (2008 –)
Aiheesta muualla
www.obietrice.com
  [ Muokkaa Wikidatassa ] [ ohje ]  
Obie Trice III (s. 14. marraskuuta 1977 Detroit, Michigan) on yhdysvaltalainen rap-artisti. Hän allekirjoitti levytyssopimuksen Shady Recordsin kanssa vuonna 2000 ja julkaisi ensimmäisen levynsä Cheers vuonna 2003. Toinen levy Second Round’s on Me ilmestyi vuonna 2006. Levyillä vieraileviin artisteihin kuuluvat Eminem, D12, Dr. Dre, Nate Dogg, 50 Cent ja Busta Rhymes. Obiella oli pieni rooli elokuvassa 8 Mile, ja hän esiintyi myös elokuvan soundtrack-levyllä.
Obie loukkaantui ampumavälikohtauksessa Detroitin valtatiellä 31. joulukuuta 2005, jossa tuntemattomat henkilöt ampuivat kaksi laukausta Obieta kohti. Toinen luoti osui Obieta päähän, mutta hän pääsi nopeasti sairaalahoitoon ja välttyi vakavilta vammoilta. Luoti on edelleen Obien pään sisällä, koska sen poistaminen on liian vaarallista. Single Cry Now käsittelee tapahtumaa.
Diskografia > Albumit

Cheers (2003)
Second Round’s on Me (2006)
Special Reserve (2009, kokoelma)
Bottoms Up (2012)
The Hangover (2015)
Diskografia > Singlet

Albumilta Cheers:
Got Some Teeth
Shit Hits The Fan
The Set Up
Don't Come Down
Albumilta Second Round’s On Me:
Snitch
Cry Now
Jamaican Girl
Muut singlet
Rap Name (2002)
Aiheesta muualla

Obie Tricen viralliset kotisivut (englanniksi)
Obie Trice World -fanisivut (englanniksi)
Hyväveli

| Hyväveli |
| --- | --- |

Ohjaaja:  Sami Laitinen
Käsikirjoittaja:   Sami Laitinen  Jaana Salminen 
Tuottaja:  Klaus Heydemann
Säveltäjä:  Bommitommi
Kuvaaja:  Kimmo Koskela
Leikkaaja:  Anne Lakanen
Lavastaja:  Maria Jännes
Pääosat:   Abdirahman Bile  Kamaludin Ahmed Abdulla  Heli Sutela 
Valmistustiedot
Valmistusmaa:  Suomi
Tuotantoyhtiö:  Inland Film Company
Levittäjä:  Aurora Studios
Ensi-ilta:   2022-12-099. joulukuuta 2022  
Kesto:  113 minuuttia
Budjetti:  1,1 miljoonaa euroa, elokuvasäätiön tuki 777 000 euroa
Katsojat:  1 783
Aiheesta muualla
IMDb 
Elonet
Infobox OKNimi-testi OK: 
Hyväveli on Sami Laitisen ohjaama ja käsikirjoittama suomalainen draamaelokuva, joka sai ensi-iltansa vuonna 2022. Elokuvan päärooleissa ovat Abdirahman Bile, Kamaludin Ahmed Abdulla ja Heli Sutela. Elokuvan on tuottanut Klaus Heydemann Inland Film Companysta ja sen levitti Aurora Studios.
Hyväveli sai ensi-iltansa 9. joulukuuta 2022.
Juoni

Elokuva kertoo nuoresta somalitaustaisesta järjestyspoliisista Loyanista (Abdirahman Bile), joka yrittää löytää paikkaansa uudella poliisilaitoksella, ja samaan aikaan pitää samalla vankilasta vapautuneen ystävänsä Warsamen (Kamaludin Ahmed Abdulla) kaidalla tiellä. Hän haluaisi edetä poliisin urallaan ja päästä etsiväkoulutukseen. Hänen esimiehensä Jokisalon (Sampo Sarkola) mielestä hänen on kuitenkin parempi olla partiossa työparinsa Johannan (Heli Sutela) kanssa lähiöissä, ja hänen parinsa toteaakin että: ”muunnäköisten on poliisilaitoksella vaikea edetä”.
Näyttelijät

| 0 | 1 | 2 |
| --- | --- | --- |
|  Abdirahman Bile  | … |  Loyan   |
|  Kamaludin Ahmed Abdulla  | … |  Warsame   |
|  Heli Sutela  | … |  Johanna   |
|  Riku Kemppinen  | … |  Antero   |
|  Najma Abdirahman  | … |  Fadumo   |
|  Kari-Pekka Toivonen  | … |  Roine   |
|  Sampo Sarkola  | … |  Jokisalo   |
|  Kari Sorvali  | … |  Maavaara   |
|  Tommi Korpela  | … |  Havukainen   |
Arvosteluja

Kaisu Tervonen, Helsingin Sanomat
Hannu Liekso, Episodi
Päivi Valotie, Turun Sanomat
Aiheesta muualla

Elokuvan traileri YouTubessa
Niina Backman

Niina Backman
| --- | --- |
Syntynyt:  10. kesäkuuta 1983  (41 vuotta) Vantaa  
Kansalaisuus:  Suomi  
Ammatit:  malli, juontaja  
Puoliso:  Lorenz Backman (2011 – )  
muokkaa - muokkaa wikitekstiä - muokkaa Wikidataa
Niina Johanna Kristiina Backman (o.s. Herala, s. 10. kesäkuuta 1983 Vantaa) on suomalainen malli ja juontaja. Mallin töitä Backman on tehnyt vuodesta 1999 sekä Suomessa että ulkomailla. Keväästä 2005 kevääseen 2009 hän oli yksi MTV3-kanavalla esitetyn viihdeohjelma Huuman juontajista. Juontajan roolin lisäksi Backman toimi myös Huuman taustatoimittajana Broadcastersilla. Backman on juontanut Idolsia Heikki Paasosen kanssa. Elokuussa 2012 hän alkoi juontaa yhdessä miehensä Lorenz Backmanin kanssa Radio Novalla Backman vs. Backman -parisuhdeohjelmaa.
30. joulukuuta 2013 Niina Backman aloitti Voicella aamuradio-ohjelman Herättäjät NRJ:n aamupojista tutun Anssi Honkasen kanssa. Tämän jälkeen hän siirtyi juontamaan Voicen iltapäivää. 2016 Niina Backman aloitti Radio Novan iltapäivässä yhdessä Anssi Honkasen kanssa. Nykyään Niina juontaa arkisin radio Novan päivä-ohjelmaa klo 10-14 (perjantaisin 10-15). Tämän lisäksi Niina juontaa MTV kanavalla Huomenta Suomen viikonloppuja.
Yksityiselämä

Backman on näyttelijä Helge Heralan ja tämän näyttelijävaimon Marja Korhosen pojantytär.
Backmanilla on kolme lasta. Esikoistyttö syntyi avoliittoon Wallu Valpion kanssa maaliskuussa 2004. Nykyisen aviomiehensä, juontaja-näyttelijä Lorenz Backmanin kanssa hänellä on huhtikuussa 2008 syntynyt tytär sekä kesäkuussa 2010 syntynyt poika. Niina ja Lorenz avioituivat heinäkuussa 2011.
Aiheesta muualla

Juontajat.fi (Arkistoitu – Internet Archive)
Niina Backman Internet Movie Databasessa. (englanniksi)
Liam Neeson

| Liam Neeson |
| --- | --- |
 Liam Neeson Deau­villen elo­kuva­festivaaleilla 2012.
Henkilötiedot
Koko nimi:  William John Neeson
Syntynyt: 7. kesäkuuta 1952 (ikä 72) Ballymena, Pohjois-Irlanti
Puoliso:  Natasha Richardson  (vih. 1994; k. 2009)
Näyttelijä
Merkittävät roolit:   Likainen Harry ja murhapooli  Schindlerin lista  Star Wars: Episodi I – Pimeä uhka  Gangs of New York  Batman Begins  Taken 
Aiheesta muualla
IMDb 
Elonet
William John ”Liam” Neeson (s. 7. kesäkuuta 1952 Ballymena, Pohjois-Irlanti) on pohjois­irlanti­lainen näyttelijä. Hän oli ehdolla parhaan mies­pää­osan Oscarin saajaksi elo­kuvasta Schindlerin lista (1993).
Ura

Neeson tunnetaan myös elo­kuvista Excalibur – sankarin miekka (1981), Kurjat (1998), Michael Collins (1996), Star Wars: Episodi I – Pimeä uhka (1999), Rakkautta vain (2003), Batman Begins (2005) ja Taken (2008). Neeson on näytellyt myös televisio­sarjoissa ja vieraillut Miami Vicen jaksossa "Vaarallinen suhde" (1986). [lähde? ]
Neeson tunnetaan ääni­rooleistaan. Narnia-elo­kuvissa hän toimi Aslan-leijonan äänenä. Vuonna 2014 hänellä oli ääni­rooli Lego Elokuvassa. Hän vieraili Simpsoneiden 16. tuotantokauden jaksossa "Isä, poika ja pyhä henki". Hänellä oli ääni­roolit video­peleissä Batman Begins (2005) ja Fallout 3 (2008). [lähde? ]
Yksityiselämä

Liam Neesonin äiti oli Katherine "Kitty" Neeson (os. Brown) ja isä vahtimestari Bernard "Barney" Neeson. Katolilaiseen irlantilaisperheeseen syntynyt Liam sai nimensä paikallisen papin mukaan. Lapsuus protestanttienemmistöisessä Ballymenassa teki Neesonista hänen omien sanojensa mukaan "varovaisen" ja sai hänet tuntemaan "toisen luokan kansalaiseksi". Neeson identifioi itsensä irlantilaiseksi ja omaa Irlannin kansalaisuuden. Yhdysvaltain kansalaisuuden hän sai vuonna 2009, mutta korosti pysyvänsä edelleen "ylpeästi irlantilaisena".
Neeson oli vuodesta 1994 [lähde? ] naimisissa näyttelijä Natasha Richardsonin kanssa. Heillä on kaksi poikaa. Richardson kuoli laskettelu­onnettomuudessa saamiinsa vammoihin maalis­kuussa 2009.
Aiheesta muualla

Kuvia tai muita tiedostoja aiheesta Liam Neeson Wikimedia Commonsissa
Dominik Hašek

| Dominik Hašek |
| --- | --- |

Henkilötiedot
Syntynyt: 29. tammikuuta 1965 (ikä 59) Pardubice, Tšekkoslovakia
Kansalaisuus:   Tšekki
Jääkiekkoilija
Lempinimi:  The Dominator, Dom
Pelipaikka:  maalivahti
Hanska:  vasen
Pituus:  185 cm
Paino:  75 kg
Pelaajaura
Pääsarjaura:  1980–2011
Seurat:  HC Pardubice (ČSHL)  Chicago Blackhawks (NHL) Buffalo Sabres (NHL) Detroit Red Wings (NHL) Ottawa Senators (NHL) HC Pardubice (ČSHL) HK Spartak Moskova (KHL)
NHL-varaus:  199. varaus, 1983 Chicago Blackhawks
Hockey Hall of Fame
 2014 
Dominik Hašek (s. 29. tammikuuta 1965 Pardubice, Tšekkoslovakia) on tšekkiläinen jääkiekkomaalivahti, joka lopetti pelaajauransa 2012 jäätyään ilman NHL-sopimusta. Hašekia pidetään yleisesti yhtenä kaikkien aikojen parhaista jääkiekkomaalivahdeista. Uran lopettaneista maalivahdeista hänen torjuntaprosenttinsa on NHL:n historian paras: 92,2.
Varhaisvuodet

Hašek oli aluksi nimeltään Dominik Kaštánek ja sai jo lapsuudessaan isäpuolensa sukunimen Hašek.
NHL-ura > NHL-varaus Chicago Blackhawksiin

NHL-joukkue Chicago Blackhawks varasi Hašekin vuonna 1983, mutta ensiesiintyminen joukkueen paidassa tapahtui vasta kaudella 1990–1991. Hašek toimi pääasiassa Ed Belfourin varamiehenä, ja pelasi kahden kauden aikana vain 25 ottelua.
NHL-ura > Vuodet Buffalossa ja Detroitissa sekä nousu NHL:n parhaimmistoon

Kesällä 1993 Hašek sai siirron Buffalo Sabresiin, jossa hänestä kehittyi yksi NHL:n huippumaalivahdeista. Hašek on voittanut parhaalle maalivahdille annettavan Vezina Trophyn kuudesti uransa aikana, sekä Hart Memorial Trophyn ja Lester B. Pearson Awardin kahdesti. NHL:n parhaan pelaajan palkinto oli ennen Hašekia viimeksi mennyt maalivahdille 35 vuotta aiemmin (Jacques Plante), eikä kukaan muu maalivahti kuin Hašek ole voittanut sitä kahta kertaa. Torjuntaprosentilla mitattuna hän on ollut kuudesti runkosarjan paras maalivahti, ja hänet on valittu viidesti all stars -joukkueeseen.
Vuoden 1998 talviolympialaisissa Hašek johti Tšekin maajoukkueen voittoon pelaamalla nollapelin loppuottelussa Venäjää vastaan. Voitettuaan lähes kaiken mahdollisen Stanley Cupia lukuun ottamatta hän siirtyi vuonna 2001 voittajasuosikki Detroit Red Wingsiin. Hašekin unelmat toteutuivat hänen voittaessaan sekä runkosarjan parhaalle joukkueelle annettavan Presidents’ Trophyn että Stanley Cupin.
Seuraavana kesänä Hašek jäi eläkkeelle, mutta palasi vuoden päästä takaisin Detroitin joukkueeseen. Detroit oli tällä välin ehtinyt palkata Curtis Josephin ja oli nyt ongelmissa kahden huippukalliin maalivahdin kanssa. Mikään muu joukkue ei hyväksynyt Josephin korkeaa palkkaa, mikä aiheutti kitkaa Red Wingsin sisällä. Kausi 2003–2004 oli Hašekille vaikea johtuen lukuisista nivusvammoista. 9. tammikuuta 2004 hän päätti yhdessä joukkueen kanssa, että hän pitäisi kaksi neljä viikkoa sairauslomaa. Hän sanoi manageri Ken Hollandille, ettei halua palkkaa tuolta ajalta. Hän ei kuitenkaan kertonut päätöstä julkisuuteen. 10. helmikuuta hän ilmoitti joukkueen johdon yllätykseksi, ettei sillä kaudella palaa enää kentälle. Hollandin keskusteltua 12. maaliskuuta toimittajien kanssa Hašekin kieltäytymisestä palkasta Hašek kertoi asiasta julkisuuteen. Lopulta hän kieltäytyi ottamasta vastaan kolmea miljoonaa Yhdysvaltain dollaria kuuden miljoonan kokonaispalkastaan.
NHL-ura > Ottawa Senators

Huhtikuussa 2004 Hašek kävi nivusleikkauksessa Prahassa ja palasi toipumaan kotikaupunkiinsa Pardubiceen. 17. kesäkuuta hän kertoi tšekkiläiselle urheilulehdelle, ettei pelaisi Red Wingsissä kaudella 2004–2005 (joka myöhemmin peruttiin työehtosopimuskiistojen vuoksi). Hašek sanoi haastattelussa, että hän haluaa pelata joukkueessa, jolla on mahdollisuuksia voittaa Stanley Cup ja mainitsi Ottawa Senatorsin yhtenä mahdollisuutena. Myöhemmin hän teki monivuotisen sopimuksen Senatorsin kanssa. Myös Ottawan aikoina Hašek lukeutui NHL:n parhaisiin maalivahteihin, mutta Ottawan menestys tähtipelaajista Dominik Hašekista ja Daniel Alfredssonista huolimatta jäi odotettua heikommaksi.
NHL-ura > Paluu Detroitiin ja toinen Stanley Cup

Kesällä 2006 Hašek siirtyi yksivuotisella sopimuksella takaisin Detroit Red Wingsiin. Hašek jakoi runkosarjassa vastuun toisen konkarin Chris Osgoodin kanssa, mutta pudotuspeleissä Osgood nousi ykkösmaalivahdiksi. Kausi 2007–2008 päättyi Red Wingsin kannalta upeasti, sillä kesällä 2008 Hašek sai toisen kerran urallaan nostaa Stanley Cup -pokaalin ilmaan. Hän ilmoitti uransa loppumisesta kauden päätteeksi.
Hasekin NHL-uran torjuntaprosentti on korkein NHL:n historiassa (92,2).
NHL-uran jälkeen > Vuodet Tšekissä sekä KHL:ssä

Toinenkaan lopettamispäätös ei pitänyt pitkään hänen ilmoitettua 21.4.2009 paluustaan ammattijääkiekon pariin. Hašek pelasi kauden 2009–2010 kotikaupunkinsa Pardubicen joukkueessa. Hän johdatti joukkueensa Tšekin mestaruuteen.
Hyvän kauden ansiosta Hašek solmi vuoden mittaisen sopimuksen moskovalaisen KHL-seura Spartak Moskovan kanssa  7.6.2010. Hašek pelasi onnistuneen kauden 2010–11 Spartakissa, ja hänet valittiin myös KHL:n Tähdistö-otteluun 2011, Team Jashinin eli Itäisen konferenssin joukkueeseen. KHL:n pudotuspeleissä Spartak putosi jo varhaisessa vaiheessa, ja Hasek ilmoitti kauden jälkeen ettei halua jatkaa uraansa seurassa, jolla ei ole hyviä mahdollisuuksia voittaa KHL:n mestaruutta. Niinpä ura Spartakissa kesti ainoastaan yhden kauden.
Kaudeksi 2011–12 Hašek ei löytänyt uutta seuraa, joten hän ilmoitti pitävänsä välivuoden jääkiekosta.
NHL-uran jälkeen > Mahdollinen paluu NHL:ään

Kaudeksi 2012–13 Hasekin huhuttiin siirtyvän takaisin NHL:ään. Hašek on kertonut pitäneensä kunnostaan hyvää huolta mm. laskettelemalla ja lenkkeilemällä. Ainakin NHL-seurat Detroit Red Wings ja Tampa Bay Lightning olivat kiinnostuneita Hašekista. Lähimpänä sopimusta Hasekin kanssa oli lopulta NHL-seura Buffalo Sabres. Hašek ei kuitenkaan onnistunut neuvottelemaan itselleen sopimusta vanhaan seuraansa, ja näin NHL-paluu jäi haaveeksi.
Luonne

Vaikka Hašek onkin yksi kaikkien aikojen parhaimmista maalivahdeista, hänet tunnetaan myös ongelmapelaajana. Kesken vuoden 1997 pudotuspelien hän ilmoitti, ettei pelaisi enää yhtäkään ottelua Sabresin paidassa, jos valmentaja Ted Nolania ei erotettaisi. Hašek piti uhkauksensa ja istui katsomossa joukkueen hävitessä seuraavalla kierroksella. Nolan ei palannut seuraavalla kaudella, mikä oli pettymys monille hänestä pitäneille pelaajille. Vuoden 2001 pudotuspelien jälkeen Hašek uhkasi siirtyä eläkkeelle ellei saisi siirtoa. Hänen toiveensa toteutui, ja hänet kaupattiin Red Wingsiin, jossa hän voittikin heti ensimmäisellä kaudellaan uransa ensimmäisen Stanley Cupin.
Hašek oli yksi viimeisiä NHL-maalivahteja, joka käytti vanhanmallista häkkikypärää.
Saavutuksia ja palkintoja

| Stanley Cup  |
| --- | --- | --- |
|  | Detroit Red Wings | 2002  |
|  | Detroit Red Wings | 2008  |
Vezina Trophy 1994, 1995, 1997, 1998, 1999, 2001
William M. Jennings Trophy 1994 (Grant Fuhrin kanssa), 2001, 2008 (Chris Osgoodin kanssa)
Tšekkoslovakian Kultainen maila -palkinto 1987, 1989, 1990
Tšekin Kultainen maila -palkinto 1997, 1998
Hart Memorial Trophy 1997 ja 1998
Lester B. Pearson Award 1997 ja 1998
olympiakultaa 1998
Stanley Cup 2002, 2008
olympiapronssia 2006
Tilastot > Maajoukkue

| Mitalit | Mitalit | Mitalit |  |
| --- | --- | --- | --- |
|  Hašek maalissa Naganon olympiakisojen 1998 finaalissa Venäjää vastaan. |  Hašek maalissa Naganon olympiakisojen 1998 finaalissa Venäjää vastaan. |  Hašek maalissa Naganon olympiakisojen 1998 finaalissa Venäjää vastaan. |  |
Maa:   Tšekki
Miesten jääkiekko
|  Olympialaiset  |  Olympialaiset  |  Olympialaiset  |  |
|  Kultaa | Nagano 1998 | jääkiekko |  |
|  Pronssia | Torino 2006 | jääkiekko |  |
| MM-kilpailut  | MM-kilpailut  | MM-kilpailut  |  |
|  Hopeaa | Länsi-Saksa 1983 | jääkiekko |  |
|  Pronssia | Itävalta 1987 | jääkiekko |  |
|  Pronssia | Ruotsi 1989 | jääkiekko |  |
|  Pronssia | Sveitsi 1990 | jääkiekko |  |
| Nuorten MM-kilpailut  | Nuorten MM-kilpailut  | Nuorten MM-kilpailut  |  |
|  Hopeaa | Suomi 1985 | jääkiekko |  |
|  Hopeaa | Neuvostoliitto 1983 | jääkiekko |  |
|  Hopeaa | Yhdysvallat 1982 | jääkiekko |  |
| Vuosi | Kisa | O | V | H | T | MIN | PM | NP | PMK |
| --- | --- | --- | --- | --- | --- | --- | --- | --- | --- |
| 1982 | MM | 2 | 1 | 1 | 0 | 120 | 5 | 1 | 2.50 |
| 1984 | KC | 4 | 0 | 3 | 1 | 188 | 12 | 0 | 4.00 |
| 1985 | MM | 9 | 5 | 3 | 1 | 538 | 19 | 0 | 2.12 |
| 1986 | MM | 9 | 5 | 2 | 2 | 520 | 19 | 1 | 2.19 |
| 1987 | KC | 6 | 2 | 3 | 1 | 360 | 20 | 0 | 3.33 |
| 1988 | OK | 5 | 3 | 2 | 0 | 217 | 18 | 0 | 4.98 |
| 1989 | MM | 10 | 4 | 4 | 2 | 600 | 21 | 2 | 2.10 |
| 1990 | MM | 8 | 5 | 3 | 0 | 480 | 20 | 1 | 2.50 |
| 1991 | KC | 5 | 1 | 4 | 0 | 300 | 18 | 0 | 3.60 |
| 1998 | OK | 6 | 5 | 1 | 0 | 369 | 6 | 2 | 0.97 |
| 2002 | OK | 4 | 1 | 2 | 1 | 239 | 8 | 0 | 2.01 |
| 2006 | OK | 1 | 0 | 0 | 0 | 9.25 | 0 | 0 | 0.00 |
| MM YHTEENSÄ | MM YHTEENSÄ | 38 | 20 | 13 | 5 | 2258 | 84 | 5 | 2.21 |
| Olympialaiset YHTEENSÄ | Olympialaiset YHTEENSÄ | 16 | 9 | 5 | 1 | 834.25 | 14 | 2 | 2.00 |
| Kanada-cup YHTEENSÄ | Kanada-cup YHTEENSÄ | 15 | 3 | 10 | 2 | 848 | 50 | 2 | 3.33 |
Palkinnot > NHL

| Palkinto | Vuosi/vuodet palkittu |
| --- | --- |
Hart Memorial Trophy: 1997, 1998
Lester B. Pearson Award: 1997, 1998
Vezina Trophy: 1994, 1995, 1997, 1998, 1999, 2001
Stanley Cup: 2002, 2008
William M. Jennings Trophy: 1994, 2001, 2008
NHL:n tähdistöottelu: 1996, 1997, 1998, 1999, 2000 (loukkaantunut), 2002
Palkinnot > Kansainvälinen

| Palkinto | Vuosi/Vuosina palkittu |
| --- | --- |
Olympialaisten paras maalivahti: 1998
MM-kisojen paras maalivahti: 1987, 1989
U20 paras maalivahti: 1983
Siirrot

8. kesäkuuta 1983 – Varattu Chicagoon kierroksella 10, kokonaisuudessa 199. varaus
7. elokuuta 1992 – Siirto Buffaloon Stephane Beauregardista ja neljännen kierroksen varauksesta Eric Daze
19. maaliskuuta 1998 – Kolmivuotinen 26 miljoonan dollarin sopimus Buffalon kanssa
30. kesäkuuta 2001 – Siirto Detroitiin Vyacheslav Kozlovista ja ensimmäisen kierroksen varauksesta 2002 (Daniel Paille)
25. kesäkuuta 2002 – Ilmoitti siirtyvänsä eläkkeelle ammattilaisjääkiekosta
8. heinäkuuta, 2003 – Palasi Detroitiin aktiivipelaajana
6. heinäkuuta 2004 – Siirtyi vapaana pelaajana Ottawaan
27. heinäkuuta 2005 – Jatkosopimus Ottawaan kaudeksi 2005–06
31. heinäkuuta 2006 – Siirtyi vapaana pelaajana Detroitiin
5. heinäkuuta 2007 – Yksivuotinen jatkosopimus Detroitiin
9. kesäkuuta 2008 – Ilmoitti jälleen siirtyvänsä eläkkeelle ammattilaisjääkiekosta
21. huhtikuuta 2009 – Siirtyi vapaana pelaajana HC Pardubiceen Tšekin Extraligaan
7. kesäkuuta 2010 – Siirtyi Spartak Moskovaan Venäjän KHL:llään
9. lokakuuta 2012 – Ilmoitti kolmannen kerran jäävänsä eläkkeelle